Dan Barna, vicepreședinte USR, a făcut o comparație între ”regimul Dragnea” și ”regimul Iohannis”, precum și între Partidul Comasat Român (PCR) PSD-PNL și PCR-ul din perioada comunistă. Barna a spus că la alegerile din 9 iunie alianța PSD-PNL va fi „trimisă în istorie” așa cum Liviu Dragnea, la precedentele europarlamentare, a fost „trimis la cratiță”.
Declarațiile au fost făcute la Timișoara, unde Alianța Dreapta Unită (USR, PMP, FD) și-a lansat campania pentru europarlamentare, chiar de Ziua Europei.
Declarații Dan Barna:
- Vă amintiți că și în timpul regimului Dragnea România era controlată de un clan, de o gașcă de mafioți condusă de Dragnea, care ne spuneau, pe limbajul ăla al smardoilor de cartier, ”aveți grijă că pe 10 august o să fie probleme, eu nu m-aș duce acolo…”. Vă aduceți aminte că a spus Dragnea la o una din televiziunile de casă… Și totuși, societatea, România a stat în picioare, iar la alegerile europarlamentare din 2019 regimul său a fost trimis acasă. Și asta a fost posibil pentru că împreună am pus în acel proiect multă muncă, multe ore în stradă și multă încredere – cuvântul e de care azi societatea poate mai multă nevoie decât în 2019.
- Istoria are prostul obicei că se repete… Azi suntem aproape în același loc… Din păcate, nemernicia rudimentară a guvernării Dragnea-lordache și a celorlalți a fost înlocuită de o ticăloșie mult mai perfidă a unei, să zicem, echipe Iohannis-Ciolacu-Ciucă-Bode care azi ne spune că România nu are altă opțiune decât ei.
- Au destructurat instituțiile statului la un nivel cred că fără precedent în istoria noastră curentă, punând în majoritatea pozițiilor de conducere lachei obedienți. Avocatul Poporului e doar un exemplu… Fac la comandă dosare politice primarilor și liderilor opoziției și unde nu reușesc și nu găsesc pretexte ne scot cu totul din alegeri folosind judecători corupți și timorați. Asta s-a întâmplat deja în PNL-istanul din Ilfov, la Dragomirești Vale, unde colegul nostru, Ionuț Dinu, și colegii săi consilieri au fost scoși cu totul din alegeri prin complicitatea PNL și a celor care sunt acolo ”justiție locală”. Ăsta e regimul cu care ne luptăm…
- Dragnea credea la vremea lui că e etern și la alegerile din anul următor a fost trimis la cratiță.
- Azi, turistul trădător Iohannis speră și chiar crede că a tocmit cu Nicu și Marcel un PCR mai durabil decât PCR-ul adus la putere în ’45 de ruși și crede că acest regim ar putea să aibă un viitor în această țară. Ăsta e regimul și ăsta e oponentul cu care azi ADU trebuie să se lupte. E regimul pe care Dreapta Unită îl va trimite pe 9 iunie în istorie!